पहले दिन स्कोर 362/5, अफगान के खिलाफ शांतो का शतक
Bangladesh Afghanistan Test Match Report Update मीरपुर में चल रहे इस मुकाबले में नजमुल हसन शांतो ने शतकीय पारी खेली है। 
बुधवार को पहले दिन का खेल समाप्त होने के बाद मुश्फिकुर रहीम 41 और मेहदी हसन मिराज 43 रन पर नाबाद लौटे। आगे पढ़िए पहले दिन की मैच रिपोर्ट...
मेजबान बांग्लादेश ने इकलौते टेस्ट में अफगानिस्तान के खिलाफ मजबूत शुरुआत की है। टीम ने पहले दिन स्टंप्स तक 5 विकेट पर 362 रन बना लिए हैं। मीरपुर में चल रहे इस मुकाबले में नजमुल हसन शांतो ने शतकीय पारी खेली है।
बुधवार को पहले दिन का खेल समाप्त होने के बाद मुश्फिकुर रहीम 41 और मेहदी हसन मिराज 43 रन पर नाबाद लौटे। आगे पढ़िए पहले दिन की मैच रिपोर्ट...
6 रन पर गंवाया हसन का विकेट 
टॉस हारकर बैटिंग करने उतरी बांग्लादेश की शुरुआत अच्छी नहीं रही। टीम ने 6 रन के टीम स्कोर पर पहला विकेट गंवाया। यहां ओपनर जाकिर हसन एक रन के निजी स्कोर पर निजत मसूद का शिकार बने। उन्हें मसूद ने विकेटकीपर अफसर जजाई के हाथों कैच कराया।
शांतो-जॉय की डबल सेंचुरी पार्टनरशिप
हसन का विकेट गंवाने के बाद खेलने आए नजमुल हसन शांतो ने ओपनर महमुदौल हसन जॉय के साथ पारी संभाली। दोनों ने दूसरे विकेट के लिए 267 बॉल पर 212 रन की साझेदारी की। इस साझेदारी ने पहली पारी में टीम की मजबूत शुरुआत पर अहम भूमिका निभाई। इस साझेदारी को रहमत शाह ने हसन जॉय को आउट करते हुए तोड़ा।
शांतो ने बनाए 146 रन 
बांग्लादेश की ओर से नजमुल हसन शांते ने करियर का तीसरा शतक जमाया। उन्होंने 175 बॉल पर 83.42 के स्ट्राइक रेट से 146 रन बनाए। शांतो की पारी में 23 चौके और 2 छक्के शामिल रहे। शांतो को अमिर हमजा ने नासिर जमाल के हाथों कैच कराया।
निजत ने चटकाए 2 विकेट 
अफगानिस्तान की ओर से निजत मसूद ने दो विकेट लिए, जबकि जाहिर खान, आमिर हमजा और रहमत शाह को एक-एक सफलताएं मिलीं।